GCAP เผยผลงานไตรมาส 1 ขาดทุนอ่วม 51 เท่าตัว แตะ 20 ลบ. เหตุ “โควิด” ฉุดยอดสินเชื่อลดฮวบ
GCAP เผยผลงานไตรมาส 1 ขาดทุนอ่วม 51 เท่าตัว แตะ 20 ลบ. จากช่วงเดียวกันของปีก่อนขาดทุน 0.39 ลบ. เหตุ "โควิด" ฉุดยอดสินเชื่อลดฮวบ
10 พ.ค. 2564

บริษัท จี แคปปิตอล จำกัด (มหาชน) หรือ GCAP รายงานผลการดำเนินงานงวดไตรมาส 1/64 (สิ้นสุด 31 มี.ค.64) ดังนี้

โดยผลการดำเนินงานไตรมาสดังกล่าว มีผลขาดทุนเพิ่มขึ้น เนื่องจากบริษัทมียอดปล่อยสินเชื่อรวมในช่วงม.ค.-มี.ค.64 จำนวน 59 ล้านบาท ลดลง 84.15% เมื่อเปรียบเทียบกับงวดเดียวกันของปี 2563 เนื่องจากภาวะเศรษฐกิจที่ชะลอตัวและการแพร่ระบาดที่รุนแรงของไวรัสโคโรน่า 2019
อีกทั้ง มีรายได้รวม 65.76 ล้านบาท ลดลง 31.42 ล้านบาท หรือ 32.33% เมื่อเปรียบเทียบกับงวดเดียวกันของปี 2563 โดยมีสาเหตุหลักจากการลดลงของรายได้จากสิทธิเรียกร้องภายใต้สัญญาเช่าซื้อสินทรัพย์จำนวน 17.91 ล้านบาท หรือคิดเป็น 25.63% และการลดลงของรายได้ดอกเบี้ยรับสินเชื่อเงินกู้ จำนวน 11.50 ล้านบาท หรือคิดเป็น 51.54% และรายได้ค่าปรับล่าช้าจากสัญญาเช่าซื้อทรัพย์สินลดลง 2.01 ล้านบาท
นอกจากนี้ งวด 3 เดือน สิ้นสุดวันที่ 31 มี.ค.64 บริษัทมีส่วนแบ่งขาดทุนจากเงินลงทุนในการร่วมค้าเท่ากับ 3.63 ล้านบาท